ພະແນກແຮງງານ ແລະ ສະຫວັດດີການ-ສັງຄົມ ນະຄອນຫຼວງວຽງຈັນ ຈັດກອງປະຊຸມຖອດຖອນບົດຮຽນ ໂຄງການເຮືອນນ້ຳໃຈ ໃຫ້ແກ່ພະນັກງານບຳນານ ພະນັກງານເສຍອົງຄະ ແລະ ພິການ ທີ່ມີຄວາມທຸກຍາກຂາດບ່ອນເພິ່ງອາໄສ ຂຶ້ນວັນທີ 25 ພະຈິກ 2016 ທີ່ຫ້ອງວ່າການປົກຄອງນະຄອນຫຼວງ ໂດຍມີທ່ານ ສີຫຸນ ສິດທິລືໄຊ ຮອງເຈົ້າຄອງນະຄອນຫຼວງ ຜູ້ຊີ້ນຳວຽກງານຂົງເຂດວັດທະນະທຳສັງຄົມ ມີບັນດາທ່ານເຈົ້າເມືອງ ຮອງເຈົ້າເມືອງ ຫົວໜ້າພະແນກ ຮອງພະແນກອ້ອມຂ້າງນະຄອນຫຼວງ ເຂົ້າຮ່ວມ.
ເພື່ອເປັນການກະກຽມໃຫ້ແກ່ກອງປະຊຸມສະໄໝສາມັນ ຂອງສະພາປະຊາຊົນ ນະຄອນຫລວງວຽງຈັນ ທີ່ຄາດຄະເນວ່າຈະຈັດຂຶ້ນໃນຕົ້ນເດືອນ ທັນວາ 2016 ໃຫ້ໄດ້ຮັບປະສິດທິຜົນສູງ.
ໃນຕອນບ່າຍຂອງວັນທີ 16 ພະຈິກ 2016 ທີ່ຫ້ອງປະຊຸມສຳນັກງານອົງການປົກຄອງ ນະຄອນຫລວງວຽງຈັນ ໄດ້ຈັດກອງປະຊຸມປຶກສາຫາລື ການກະກຽມເນື້ອໃນທີ່ຈະນຳເຂົ້າພິຈາລະນາ ໃນກອງປະຊຸມສະໄໝສາມັນ ຂອງສະພາປະຊາຊົນ ຮ່ວມກັບບັນດາພະແນກການ, ອົງການທີ່ກ່ຽວຂ້ອງກັບຫົວຂໍ້ ແລະ ເນື້ອໃນ ຂຶ້ນ ໂດຍການເປັນປະທານຂອງ ທ່ານ ພັທ ຈັນທະລາ ອຸດົມສຸກ ຄະນະປະຈຳ ສະພາປະຊາຊົນ ນະຄອນຫລວງວຽງຈັນ. ເຂົ້າຮ່ວມມີ ບັນດາທ່ານ ຄະນະປະຈຳ ສະພາປະຊາຊົນ ນະຄອນຫລວງວຽງຈັນ ແລະ ບັນດາຫົວໜ້າ, ຮອງຫົວໜ້າ ພະແນກການ ແລະ ອົງການທີ່ກ່ຽວຂ້ອງ ເຂົ້າຮ່ວມ.
ກອງປະຊຸມທາບທາມເນື້ອໃນຮອບດ້ານ ຮ່າງກົດໝາຍວ່າດ້ວຍການສົ່ງເສີມການລົງທຶນ ໄດ້ຈັດຂຶ້ນວັນທີ 1 ພະຈິກ 2016 ທີ່ຫ້ອງວ່າການປົກຄອງນະຄອນຫຼວງວຽງຈັນ ໂດຍເປັນປະທານຂອງທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ ມີທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ທ່ານ ອານຸພາບ ຕຸນາລົມ ປະທານສະພາປະຊາຊົນນະຄອນຫຼວງວຽງຈັນ ພ້ອມດ້ວຍການນຳນະຄອນຫຼວງ ສະມາຊິກສະພາ ຜູ້ປະກອບການທຸລະກິດ ແລະ ພະນັກງານທີ່ກ່ຽວຂ້ອງເຂົ້າຮ່ວມ.
ກອງປະຊຸມປະຈຳປີ ແລະ ດຳເນີນຊີວິດການເມືອງຂອງ ຄະນະບໍລິຫານງານພັກ ແລະ ອົງການປົກຄອງນະຄອນຫຼວງວຽງຈັນ ສະໄໝທີ VI ໄດ້ດຳເນີນຂື້ນໃນລະຫວ່າງວັນທີ 3-6 ຕຸລາ 2016 ທີ່ຫ້ອງວ່າການນະຄອນຫຼວງວຽງຈັນ ໂດຍການເປັນປະທານ ຂອງສະຫາຍ ປອ. ສິນລະວົງ ຄຸດໄພທູນ ກຳມະການກົມການເມືອງສູນກາງພັກ, ເລຂາຄະນະພັກ, ເຈົ້າຄອງນະຄອນຫຼວງວຽງຈັນ ແລະ ຮອງເລຂາຄະນະພັກ, ຮອງເຈົ້າຄອງນະຄອນຫຼວງວຽງຈັນ ພ້ອມດ້ວຍບັນດາສະຫາຍເລຂາພັກເມືອງ, ຫົວໜ້າພະແນກການ, ອົງການທຽບເທົ່າອ້ອມຂ້າງນະຄອນຫຼວງວຽງຈັນເຂົ້າຮ່ວມຢ່າງພ້ອມພຽງ.
ກອງປະຊຸມສະຫຼຸບຖອດຖອນບົດຮຽນ ເປີດຂະບວນການ ເພີ່ມທະວີສະກັດກັ້ນ ປາບປາມ ແລະ ແກ້ໄຂກຸ່ມເປົ້າໝາຍທີ່ພົວພັນກັບຢາເສບຕິດ ຕາມຄຳສັ່ງເລກທີ 02/ຈນວ ແລະ ລະດົມທຶນເຂົ້າກອງທຶນ ຄວບຄຸມສະກັດກັ້ນ ແລະ ຕ້ານຢາເສບຕິດຂັ້ນບ້ານ ຈຳນວນ 9 ບ້ານ ໃນ 9 ເມືອງ ທີ່ເຮັດທົດລອງຜ່ານມາ ຈັດຂຶ້ນວັນທີ 16 ສິງຫາ 2016 ທີ່ຫ້ອງວ່າການປົກຄອງນະຄອນຫຼວງວຽງຈັນ ເປັນປະທານໂດຍທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ທ່ານ ກຸ ຈັນສີນາ ປະທານກຳມະການແຫ່ງຊາດ ເພື່ອກວດກາ ແລະ ຄວບຄຸມຢາເສບຕິດ ຫົວໜ້າຫ້ອງການຄະນະກຳມະການກວດກາ ແລະ ຄວບຄຸມຢາເສບຕິດ ບັນດາຮອງເຈົ້າເມືອງ ພະແນກການ ແລະ ພາກສ່ວນກ່ຽວຂ້ອງເຂົ້າຮ່ວມ.